**OSNOVNA ŠKOLA VLADIMIRA NAZORA**

Jordanovac 23, 10000 Zagreb

**KLASA:** 112-02/23-01/2

**URBROJ:** 251-149-23-1

Zagreb, 04. listopada 2023.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22), Pravilnika o odgovarajućoj vrsti obrazovanja učitelja i stručnih suradnika u osnovnoj školi (''Narodne novine'' broj 06/19, 75/20) i Pravilnika o načinu i postupku zapošljavanja u Osnovnoj školi Vladimira Nazora, ravnatelj Osnovne škole Vladimira Nazora, Jordanovac 23, Zagreb raspisuje

**NATJEČAJ**

ZA RADNO MJESTO - UČITELJ/ICA TJELESNE I ZDRAVSTVENE KULTURE

- 1 izvršitelj/ica, na određeno, nepuno radno vrijeme - 20 sati tjedno

**Uvjeti za zasnivanje radnog odnosa:**

- opći uvjeti sukladno općim propisima o radu

- posebni uvjeti propisani Zakonom o odgoju i obrazovanju u osnovnoj i srednjoj školi (''Narodne novine'' broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22) i Pravilnikom o odgovarajućoj vrsti obrazovanja učitelja i stručnih suradnika u osnovnoj školi (''Narodne novine'' broj 06/19, 75/20).

**Radno iskustvo:** Nije važno

**Probni rad:** 30 dana

Uz vlastoručno potpisanu prijavu koja sadrži osobne podatke podnositelja prijave (osobno ime, adresa stanovanja, broj telefona, odnosno mobitela, e-mail adresa) i naziv radnog mjesta na koje se prijavljuje potrebno je priložiti:

1. vlastoručno potpisanu prijavu
2. životopis
3. diploma odnosno dokaz o stečenoj stručnoj spremi
4. dokaz o državljanstvu
5. uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona s naznakom roka izdavanja, (ne starije od dana objave natječaja)
6. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od dana objave natječaja)

Navedene isprave odnosno prilozi dostavljaju se u preslici. Prije sklapanja ugovora o radu odabrani/a kandidat/kinja dužan/na je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (''Narodne novine'' broj 78/93, 29/94, 162/98, 16/07, 75/09, 120/16, 57/22).

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj 121/17, 98/19, 84/21), članku 48. f Zakona o zaštiti vojnih i civilnih invalida rata (''Narodne novine'', broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (''Narodne novine'', broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (''Narodne novine'', broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (''Narodne novine'', broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Na natječaj se mogu javiti osobe oba spola. Kandidat/kinja koji/a je pravodobno dostavio/la potpunu prijavu sa svim prilozima odnosno ispravama i ispunjava uvjete natječaja dužan/a je pristupiti procjeni odnosno testiranju. Ako kandidat ne pristupi vrednovanju, smatra se da je povukao prijavu na natječaj.

Obavijest o datumu i vremenu procjene odnosno testiranja bit će objavljeni putem mrežne stranice školske ustanove.

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Nepravodobne i nepotpune prijave neće se razmatrati. Osobe koje ne ulaze na listu kandidata škola ne obavještava o razlozima istog.

Kandidat/kinja prijavljen/na na natječaj bit će obaviješten/na putem mrežne stranice školske ustanove <http://os-vnazora-zg.skole.hr/> najkasnije u roku od osam dana od dana sklapanja ugovora o radu s odabranim/om kandidatom/kinjom.

Rok za podnošenje prijave je osam (8) dana od dana objave natječaja na mrežnim stranicama i oglasnim pločama Hrvatskog zavoda za zapošljavanje i Škole. Prijave na natječaj dostavljaju se **neposredno ili poštom na adresu:**

OSNOVNA ŠKOLA VLADIMIRA NAZORA

JORDANOVAC 23, 10 000 ZAGREB

s naznakom: „za natječaj – UČITELJ/ICA TJELESNE I ZDRAVSTVENE KULTURE“

**RAVNATELJ**

\_\_\_\_\_\_\_\_\_\_\_\_\_\_\_\_

mr. Ivica Brkić